Στην τελική ευθεία, διακυβεύονται πάρα πολλά.
Κόουτς, έλα τέσσερα βήματα μπροστά.
-Εδώ; -Τέλεια.
Ο Μίκελ Αρτέτα αναδείχθηκε Προπονητής του Μήνα στην Πρέμιερ Λιγκ τον Μάρτιο.
-Ευχαριστούμε. -Ευχαριστώ πολύ.
Αν σκεφτούμε ότι στα μέσα Σεπτέμβρη ήταν ουραγός,
χάνοντας τα τρία πρώτα ματς, δείτε πού είναι τώρα.
Ο Αρτέτα θα μπορούσε κάλλιστα να είναι ο Προπονητής της Χρονιάς.
Πόσο περήφανο σε κάνει το βραβείο του Προπονητή του Μήνα;
Με κάνει περήφανο, επειδή ξέρω πόσο δύσκολο είναι σ' αυτό το πρωτάθλημα.
Όμως, ειδικά οι οπαδοί μας, με τον τρόπο που έχουν μεταμορφώσει την ομάδα,
αξίζουν πολλά εύσημα.
Πρόσεχε την κατάρα του βραβείου, Μίκελ.
Την ποια να προσέξω;
Την κατάρα του Προπονητή του Μήνα.
Τι κατάρα, δηλαδή;
-Χάνεις το επόμενο παιχνίδι, βασικά. -Α, μάλιστα.
-Εντάξει; Ευχαριστώ. -Ευχαριστούμε.
Αγαπάς αυτό που κάνεις. Αυτό λέγεται πάθος.
Πρέπει να έχουμε πίστη. Πρέπει να έχουμε ενέργεια.
Δείξτε στον κόσμο πόσο πολύ νοιάζεστε.
Να τα δώσουμε όλα.
ΟΛΑ Ή ΤΙΠΟΤΑ: ARSENAL
ΑΦΗΓΗΣΗ: ΝΤΑΝΙΕΛ ΚΑΛΟΥΓΙΑ
ΠΟΔΟΣΦΑΙΡΙΚΟΣ ΣΥΛΛΟΓΟΣ ΑΡΣΕΝΑΛ
Έλα, βρε γκολτζή!
-Τι γίνεσαι; Καλά; -Πολύ καλά.
Δώδεκα παίκτες της Άρσεναλ έλειψαν με τις Εθνικές τους,
εκπροσωπώντας ο καθένας τη χώρα του.
Έχεις το τηλέφωνο της Νίκολα Στέρτζιον;
Όχι. Έχει αυτός το τηλέφωνο του Προέδρου;
Ναι. Πάρτε την στο...
-Ρομπ; Τηλέφωνο του Μπόρις Τζόνσον έχεις; -Όχι.
Γύρισαν από μέρη όπως η Γκάνα και η Βραζιλία.
Τώρα, βρίσκονται πίσω στο Κόουλνι του Λονδίνου για τα τελευταία δέκα ματς.
-Όλα καλά, φίλε; -Τι γίνεσαι;
-Καλά. -Πώς πάει η γάμπα;
Καλύτερα.
Σαν καινούργια. Έχει ξεκουραστεί καλά.
Τρέμε, Κρίσταλ Πάλας.
Χαίρομαι που είστε όλοι πίσω.
Γενικά, το πρόσημο είναι θετικό για την απόδοση ορισμένων από εσάς.
Οι υπόλοιποι, ξαναμπείτε σε ρυθμό. Θα περάσουμε εφτά εβδομάδες μαζί.
Θα ξαναδούμε αυτά που πρέπει να κάνουμε μέχρι το τέλος της σεζόν.
Αυτά που θα λέμε κάθε μέρα, αυτά που θα κάνουμε στις προπονήσεις,
αυτά που θα κάνουμε σε κάθε αγώνα είναι τα ίδια που κάναμε ως τώρα. Έγινε;
Θέλω μόνο να σας στείλω ένα μήνυμα,
ώστε, όταν πάμε σπίτια μας, να είμαστε όλοι εναρμονισμένοι.
Θα πούμε για το εξής: Ποιοι είμαστε, ποια είναι η ταυτότητά μας.
ΑΡΣΕΝΑΛ - ΤΑΥΤΟΤΗΤΑ
Θέλω να προσέξετε και να μιλάτε γι' αυτό κάθε μέρα, σε αποδυτήρια και προπονήσεις.
Είμαστε ομάδα. Δείτε την αντίδραση.
Αυτό δεν πρέπει να το χάσουμε. Είναι από τα βασικά στοιχεία της ταυτότητάς μας.
Ο τρόπος που κερδίζουμε παιχνίδια, που συνυπάρχουμε, που δρούμε,
που επιδιώκουμε τη βελτίωση οφείλεται στη συνέργεια και τη συνοχή μας.
Γι' αυτό παίζουμε ποδόσφαιρο, για να χαιρόμαστε και να το απολαμβάνουμε.
Να προσέχετε.
Να προσέχετε πολύ, γιατί πρέπει... Μην ξεχνάτε όσα έχω πει περί πειθαρχίας.
Γκράνιτ, μην το πάρεις προσωπικά, αλλά πήρες μόνο μία κίτρινη.
Καλό αυτό, γιατί μπορούσες να έχεις αποβληθεί σ' αυτό το ματς.
Μη βάλεις τα κλάματα στο τέλος, αν συμβεί αυτό.
Εντάξει; Αυτά.
ΚΡΙΣΤΑΛ ΠΑΛΑΣ - ΑΡΣΕΝΑΛ ΣΤΑΔΙΟ "ΣΕΛΧΑΡΣΤ ΠΑΡΚ" - 4 ΑΠΡΙΛΙΟΥ 2022
Ο Μίκελ και η ομάδα του έχουν την ευκαιρία να εδραιώσουν τη θέση τους στην τετράδα,
καθώς οι επόμενοι τρεις αντίπαλοί τους
βρίσκονται στο κάτω μισό της βαθμολογίας.
Ο πρώτος είναι η δωδέκατη Κρίσταλ Πάλας.
Νομίζω ότι θα γίνει σκληρή μάχη για την τέταρτη θέση.
Αυτήν τη στιγμή, η Άρσεναλ είναι φαβορί. Αν τη χάσει, θα είναι από δικά της λάθη.
Μεγάλη βραδιά για την Άρσεναλ.
Σμιθ Ρόου, τώρα Λακαζέτ, πάει να του την ξαναδώσει.
Πολύ δυνατή, δεν προλαβαίνει ο Σμιθ Ρόου.
Η Άρσεναλ κατώτερη του αναμενομένου.
Τον γκρέμισε κανονικά.
Βάζει το κεφάλι του. Ματέτα!
ΚΡΙΣΤΑΛ ΠΑΛΑΣ - ΑΡΣΕΝΑΛ 1-0 ΜΑΤΕΤΑ 16'
Η Άρσεναλ δεν θα προκριθεί στο Τσάμπιονς Λιγκ με τέτοια απόδοση.
Να ο Άντερσεν, ψάχνει τον Αγιού,
μόνος στην καρδιά της περιοχής. Είναι το 2-0 για την Κρίσταλ Πάλας.
ΚΡΙΣΤΑΛ ΠΑΛΑΣ - ΑΡΣΕΝΑΛ 2-0
Θαυμάσια μακρινή μπαλιά από τον Άντερσεν. Πού ήταν η άμυνα της Άρσεναλ;
Οφείλουμε να πούμε ότι η ομάδα του Αρτέτα είναι ξεκάθαρα κατώτερη.
Γάμησέ τα.
Την πουτάνα μου μέσα!
Τελείως σκατά για 45 λεπτά, ρε σεις! Δεν γίνεται να παίζουμε έτσι.
Ξέραμε τι έπρεπε να κάνουμε!
Γαμώτο! Η πρώτη φάση τους βγήκε από πλάγιο άουτ.
Διώχ' την τη ρημάδα την μπάλα.
Δεν κερδίζουμε καμία μονομαχία, παίδες.
Σας κάνουν ό,τι θέλουν στην πρώτη, στη δεύτερη, στην τρίτη μπαλιά.
Αυτό που έγινε εκεί έξω είναι απαράδεκτο, γαμώτο μου.
Τέλος, όμως. Ό,τι έγινε, έγινε, είναι πολύ αργά.
Μισή ώρα πριν, μπορούσαμε να το αλλάξουμε.
Τώρα, τα έχουμε σκατώσει και θέλω να καθαρίσετε το μυαλό σας
και να παίξετε στο εξής από το μηδέν.
Σαν να μην παίξαμε τα πρώτα 45 λεπτά.
Πρέπει να βγούμε στο γήπεδο με αλλαγμένο τσιπάκι.
Να πιστέψουμε ότι μπορούμε. Λάκα, το πιστεύεις;
Μπορείς να βάλεις δυο-τρία γκολ στο δεύτερο ημίχρονο.
Μπι! Εμίλ! Ξυπνήστε, ρε παιδιά.
-Πάμε γερά. -Πάμε!
Για να διορθώσουν τα πράγματα, έχουν πολλή δουλειά.
Ωραία επέλαση του Σάκα.
Παρά το μαρκάρισμα του Κουγιατέ.
Οι οπαδοί της Άρσεναλ ζητούν πέναλτι σ' αυτήν τη φάση.
Λακαζέτ... να ο Σμιθ Ρόου!
Πάρτεϊ, με κάποιον κενό χώρο στο κέντρο.
Ανοίγει την μπάλα στα αριστερά και κάνει σήμα στον πάγκο ότι πονάει.
-Ο Τόμας. -Ο Τόμας;
Μάλλον ένιωσε κάποιο τράβηγμα στον βουβώνα ή ψηλά στο δεξί πόδι.
Μπορεί να βγει η σέντρα από τον Ενκέτια, κεφαλιά στην περιοχή,
ο Τάιρικ Μίτσελ διώχνει μακριά και ο Ζάχα μαζεύει,
ενώ ο Πάρτεϊ δείχνει ανήμπορος.
Έχασε την μπάλα, περπατά με το ζόρι, ενώ ο Ζάχα ορμάει στην άμυνα της Άρσεναλ!
Επιστρέφει ο Γκάμπριελ να τον μαρκάρει, ο Ζάχα πέφτει κάτω!
Ο διαιτητής δίνει πέναλτι!
ΚΡΙΣΤΑΛ ΠΑΛΑΣ - ΑΡΣΕΝΑΛ 3-0 ΖΑΧΑ 74'
Δείχνει αρκετά σοβαρό.
Οι ελπίδες της Άρσεναλ για το Τσάμπιονς Λιγκ δέχονται ένα πολύ γερό πλήγμα.
Όταν κάνεις κακό ματς, όπως σήμερα, γυρνάς το μάγουλο να σε χαστουκίσουν.
Γιατί μας αξίζει, παίδες.
Με την απόδοση που είχαμε, μας αξίζει ένα χαστούκι.
Καθίστε να σκεφτείτε τι θα κάνετε αύριο για να βοηθήσετε ο ένας τον άλλο
και να προχωρήσουμε. Γιατί το Σάββατο έχουμε πάλι αγώνα
και σε μερικές μέρες ακόμα έναν. Έχουμε εννιά ευκαιρίες.
Παίξαμε πολύ άσχημα και φέραμε ένα άσχημο αποτέλεσμα.
Θυμάμαι αυτό που έλεγε συνεχώς ο Αρσέν Βενγκέρ για την αυτοπεποίθηση:
Ανεβαίνεις από τις σκάλες, αλλά κατεβαίνεις με το ασανσέρ.
Κάθε ήττα με μεγάλο σκορ μπορεί να γίνει βαρίδι για τον παίκτη.
Το ποδόσφαιρο έχει πάνω και κάτω. Όταν είσαι στα πάνω,
πρέπει να προσέχεις, γιατί παραμονεύουν κατηφόρες.
Αυτήν τη στιγμή, δεν υπάρχουν περιθώρια λάθους.
Συνεπώς, πρέπει να πιέζεις τους παίκτες
να αντιλαμβάνονται την κρισιμότητα κάθε ματς.
Αλλά χωρίς να το παρακάνεις, και να ζορίζονται να αντέξουν την πίεση.
Την επόμενη μέρα, ο Μίκελ έρχεται νωρίς για την εβδομαδιαία συνάντηση
με την ομάδα των υπεύθυνων του συλλόγου.
Καλημέρα, Τιμ.
Καλημέρα.
Γεια.
-Τι γίνεσαι; Καλά; -Όλα εντάξει;
-Καλημέρα. Καιρό είχαμε να τα πούμε. -Ναι.
Καλημέρα.
Πώς ήταν οι παίκτες μετά;
Το χθεσινοβραδινό πόνεσε.
Ναι.
Προτίμησα να τους αφήσω λίγο χώρο και να τους ζητήσω να μην απομονωθούν,
-αλλά να στηρίξουν ο ένας τον άλλο. -Ναι.
Καλύτερο από το να τους ρίξω κι άλλο το ηθικό.
Επικράτησε σιωπή;
Στο ημίχρονο, όχι.
Προσπαθούσαν να ξεχάσουν το πρώτο ημίχρονο και να βγάλουν αντίδραση.
Ήθελαν να τα δώσουν όλα στο δεύτερο.
Μετά, βέβαια, υπήρχε απογοήτευση.
Γκάρι, θα αρχίσεις εσύ με τα θέματα φυσικής κατάστασης;
Δυστυχώς, για πρώτη φορά έπειτα από καιρό, έχουμε κάποια προβλήματα,
όπως είναι λογικό και αναμενόμενο.
Δυστυχώς, ο Τόμας, σε ένα σχετικά ανύποπτο άνοιγμα της μπάλας,
ένιωσε αμέσως πόνο στον ορθό μηριαίο.
Υποψιάζομαι ότι θα μείνει έξω για αρκετές εβδομάδες, δυστυχώς.
Το μεγάλο πρόβλημα είναι ασφαλώς ο Κίραν Τίρνι. Στον αγώνα με τη Γουλβς,
έκανε μια υπερέκταση, τελείωσε το παιχνίδι,
δεν την ανέφερε και κατόπιν έπαιξε πέντε ματς χωρίς προβλήματα.
Την Πέμπτη, όμως, μετά την προπόνηση, βγήκε από το ντους,
έστριψε σε μια γωνία, λύγισε το γόνατο και το ένιωσε να υποχωρεί.
Φοβάμαι ότι δεν θα τον ξαναδούμε φέτος με τη φανέλα της Άρσεναλ.
Θα είμαι πολύ προσεκτικός στη διαχείρισή του στο εξής.
Καλώς.
-Κράτα μας ενήμερους. -Ναι, βέβαια.
Θα σας κρατήσω στο γκρουπ και θα σας πω αν αλλάξει κάτι.
-Μηνίσκος είναι; -Χόνδρος.
-Τέλος για φέτος; -Τέλος. Σίγουρα.
Λοιπόν, παιδιά.
Και μόνο το σκορ να δεις, πονάς.
ΚΡΙΣΤΑΛ ΠΑΛΑΣ - ΑΡΣΕΝΑΛ 3-0
Χθες αδικήσαμε τους εαυτούς μας.
Αυτό πρέπει να σας πονάει.
Το χθεσινό πάθημα είναι ένα καλό μάθημα, και δεν θέλω να το ξαναζήσω.
Πάντως, η πίστη μου σ' εσάς είναι πιο δυνατή από ποτέ. Γιατί;
Μου έχετε δώσει λόγους να πιστεύω σ' εσάς.
Το θέμα είναι να πιστέψετε εσείς στους εαυτούς σας.
Πώς προσεγγίζουμε το επόμενο ματς;
Την επόμενη προπόνηση; Τι κάνουμε σπίτια μας;
Το Σάββατο, το "Έμιρεϊτς" θα 'ναι κατάμεστο. Θα σας στηρίξουν με πάθος.
Πρέπει να δώσουμε στον κόσμο αυτό που θέλει και να δείξουμε
ένα διαφορετικό πνεύμα και προσήλωση στον στόχο.
Να βγούμε και να δείξουμε τα κότσια μας, παίδες. Τα κότσια μας.
Αν είστε στο γήπεδο,
σας θέλω παρόντες, προσηλωμένους στη δουλειά σας.
Αν δεν είστε, τότε δεν μπορείτε και δεν αξίζετε να είστε εκεί.
Κατανοητό;
Έχετε μπροστά σας μια όμορφη δοκιμασία.
Πάμε γερά. Πάμε να τα δώσουμε όλα.
Με αρκετούς βασικούς εκτός λόγω τραυματισμών,
είναι ευκαιρία για κάποιους να βάλουν πλάτη και να δείξουν τι αξίζουν.
Ρομπίνιο!
Καλά; Πώς πάει, αδερφέ;
-Καλά είσαι; -Ναι. Θα προπονηθείς σήμερα;
Ναι. Ωραίος.
Νομίζω ότι όλοι έχουν ρόλο, ο οποίος αλλάζει μέσα στη σεζόν.
Μερικές φορές είσαι αναγκαστικά εκτός αποστολής ή στον πάγκο.
Τότε, στηρίζεις και είσαι έτοιμος να προσφέρεις,
ακόμα και για πέντε-δέκα λεπτά. Έστω κι αν δεν παίξεις,
συμβάλλεις με την ενέργεια, τη γλώσσα του σώματος,
την αμέριστη υποστήριξή σου στην ομάδα.
Μέσα, Έντι. Μέσα, μπράβο.
Είναι το πιο δύσκολο στο ποδόσφαιρο
ΕΝΤΙ ΕΝΚΕΤΙΑ - ΕΠΙΘΕΤΙΚΟΣ
για έναν παίκτη. Δουλεύεις σκληρά καθημερινά,
για να μπεις στο γήπεδο το Σαββατοκύριακο.
Όλοι αυτόν τον στόχο έχουν, να είναι στο γήπεδο.
Όμως, ξεκινούν μόνο έντεκα.
Ελάτε εδώ. Γκάμπι, Σέντρικ, Μο! Μο, έλα κι εσύ.
Πέπε, έλα εδώ. Ρομπ.
Δεν αποφασίζω εγώ. Αυτό το κάνει ο προπονητής.
Ό,τι κι αν αποφασίσει, κανένα θέμα.
ΡΟΜΠ ΧΟΛΝΤΙΝΓΚ - ΑΜΥΝΤΙΚΟΣ
Υποστηρίζω την ομάδα, είτε παίζω είτε δεν παίζω. Ο τέλειος συμπαίκτης.
-Έτσι είναι. -Με 11 σαν εμένα, καθάρισες.
-Μπράβο. Πάλι, Μο. -Γκάμπι, μαζί του.
Δεν χαίρομαι όταν δεν παίζω, όμως συγκρατώ τον θυμό μου.
ΜΟΧΑΜΕΝΤ ΕΛΝΕΝΙ - ΜΕΣΟΣ
Τον διοχετεύω στην προπόνηση.
Τα δίνω όλα, για να κάνω
τον προπονητή να με βάλει στην ομάδα. Αν δεν παίζω, δεν γκρινιάζω,
αλλά συνεχίζω να στενοχωριέμαι που δεν παίζω.
Πολύ καλά, παιδιά.
Πολύ καλά.
Ισχύει ότι έχουμε πολύ σημαντικούς τραυματισμούς, και σε παίκτες-κλειδιά.
Όμως, αντί να κλαίγεσαι και να ψάχνεις άλλοθι, μπορείς να κάνεις το αντίθετο.
Πρέπει να είμαστε πιο δυνατοί και να διατηρούμε το ηθικό των παικτών
όσο πιο ψηλά γίνεται.
Πώς τα πας, Σάμπι;
-Καλή σου όρεξη, Νούνο. -Έχεις αλλάξει.
-Άλλαξες πολύ από τότε που ήρθες. -Και γρήγορα.
Αυτός ήταν πάντα χαμογελαστός.
Ναι, πολύ χαρούμενος.
Τότε έπαιζα.
Και λοιπόν, φίλε μου;
Μη νομίζεις πως είσαι ο μόνος που δεν παίζει.
Ξύπνα, δικέ μου, και μη λυπάσαι τον εαυτό σου.
Η μεγαλύτερη πρόκληση για τον Αρτέτα είναι αυτή η ήττα να παραμείνει συγκυριακή
και να μην αποδειχθεί σημείο καμπής για τη σεζόν.
Η Άρσεναλ ταπεινώθηκε από την Κρίσταλ Πάλας και έχει πράγματα να αποδείξει.
ΑΡΣΕΝΑΛ - ΜΠΡΑΪΤΟΝ ΣΤΑΔΙΟ "ΕΜΙΡΕΪΤΣ" - 9 ΑΠΡΙΛΙΟΥ 2022
Παίζοντας εντός με την Μπράιτον,
που έχει τρεις αγώνες να σκοράρει,
η ομάδα του Μίκελ έχει την τέλεια ευκαιρία να επανέλθει στις νίκες,
μετά την ήττα με την Πάλας.
Σηκωθείτε, παίδες. Μαζευτείτε, παρακαλώ.
Ελάτε.
Ο Έντισον εφηύρε τον ηλεκτρικό λαμπτήρα.
Σήμερα, θέλω να δω μια ομάδα που δουλεύει σαν σύνολο.
Από μόνος του, ο λαμπτήρας δεν είναι τίποτα.
Θέλω να δω μια ομάδα με παίκτες που συνδέονται μεταξύ τους
και λάμπουν. Πρέπει εσύ να θες να μεταδώσεις σ' αυτόν
το φως, την ενέργεια, το πάθος σου, την άποψή σου για το ποδόσφαιρο.
Κι εσύ το ίδιο. Καθένας μας πρέπει να παίζει συνδεδεμένος με τους άλλους.
Διότι, τι συμβαίνει όταν συνδεόμαστε μεταξύ μας;
Τι συμβαίνει όταν γίνει αυτό;
Συνδεόμαστε με 60.000 ανθρώπους, το οποίο γεννά κι άλλη ενέργεια,
και στο τέλος προκύπτει ο ηλεκτρισμός. Με τη θερμότητα, έχουμε φως, έχουμε ζωή.
Διαφορετικά, θα είχαμε σκοτάδι,
αν ο τύπος δεν είχε αυτήν την ιδέα.
Θέλω να παίξετε έτσι σήμερα,
γιατί, όσο καλοί και να 'μαστε, το κλειδί είναι άλλο.
Αυτό που μας κάνει ξεχωριστούς είναι η προσέγγισή μας.
Σήμερα, λοιπόν, σας ζητώ αυτήν την προσέγγιση.
Βγείτε στο γήπεδο, ανοίξτε τα φώτα και παίξτε την μπάλα σας. Πάμε!
Πάμε γερά!
ΑΡΣΕΝΑΛ
Σήμερα, η Άρσεναλ θέλει μόνο νίκη.
Μετά την ήττα από την Κρίσταλ Πάλας, θέλει να επιστρέψει στις επιτυχίες.
Ευκαιρία για τον Γουέλμπεκ να βγει τετ α τετ,
σπεύδει ο Ράμσντεϊλ μακριά από το τέρμα του και διώχνει σε πλάγιο.
Και πάλι Λοκόνγκα, ξεφεύγει από τον Μακάλιστερ,
προωθεί στον Γκάμπριελ, τον οποίο καταδιώκουν ο Ντάνι Γουέλμπεκ
και ο Πάσκαλ Γκρος, και τελικά τη βγάζει πλάγιο.
Δεν μπήκε καλά η Άρσεναλ, βλέπουμε κάποια ανησυχητικά σημάδια.
Επίθεση από δεξιά τώρα για την Μπράιτον, να η συρτή σέντρα, κι έρχεται ο Τροσάρ!
ΑΡΣΕΝΑΛ - ΜΠΡΑΪΤΟΝ 0-1 ΤΡΟΣΑΡ 28'
Η Μπράιτον ανοίγει το σκορ!
Τεράστιο πλήγμα για την Άρσεναλ στο κυνήγι της πρώτης τετράδας!
Η Άρσεναλ συνεχίζει να δυσκολεύεται στην αρχή του δεύτερου ημιχρόνου.
Μπορεί να τη γυρίσει σε συμπαίκτη;
ΑΡΣΕΝΑΛ - ΜΠΡΑΪΤΟΝ 0-2 ΕΜΓΟΥΕΠΟΥ 66'
Τρομερό γκολ! Ναι!
Η μοίρα της Άρσεναλ για την τετράδα ίσως δεν βρίσκεται πια στα δικά της χέρια.
Στο 89', ο Μάρτιν Έντεγκααρντ καταφέρνει να βρει δίχτυα.
Νέο μακρινό σουτ του Έντεγκααρντ, γκολ!
Η Άρσεναλ μειώνει το σκορ!
Ο αναπληρωματικός Έντι Ενκέτια έχει ευκαιρία για να ισοφαρίσει στην εκπνοή.
Τι απόκρουση από τον Σάντσεζ.
Όμως, είναι πολύ αργά.
Η Μπράιτον εντ Χόουβ Άλμπιον υποχρεώνει την Άρσεναλ σε δεύτερη σερί ήττα!
Ρε γαμώτο, μιλάμε για τα βασικά. Ένα πλάγιο άουτ
σκάει στη μεγάλη περιοχή και τρώμε γκολ.
Τα βασικά.
Γαμώτο!
Νιώθω πάρα πολλά πράγματα. Κοιτάτε με όταν σας μιλάω.
Τόσο πολλά συναισθήματα,
που τώρα δεν θα βρω τα σωστά λόγια να σας πω.
Προτιμώ, λοιπόν, να μιλήσω τη Δευτέρα.
Σπουδαίο που δεν τα παρατήσατε,
αλλά πρέπει να παίζουμε μπάλα από το πρώτο λεπτό.
Δύο παιχνίδια τώρα, παίδες, στο πρώτο ημίχρονο
δεν ήμασταν εκεί, δεν υπήρχαμε.
Ήμασταν πάρα πολύ μακριά από την ομάδα που πρέπει να 'μαστε.
Οι παίκτες πρέπει να αναλάβουν την ευθύνη
και να κατανοήσουν ότι χρειάζονται κότσια για να μπεις στην τετράδα.
Πρέπει να ψάξουν μέσα τους και να τα βρουν.
Με τέτοιες εμφανίσεις, δεν πάμε πουθενά. Η γνωστή Άρσεναλ.
Αν αυτή η ομάδα πάει να παίξει με Τσέλσι και Τότεναμ όπως έπαιξε σήμερα,
θα πάει άπατη.
Για πρώτη φορά σε τέσσερις μήνες,
η Άρσεναλ κάνει κοιλιά με δύο απανωτές ήττες στο πρωτάθλημα,
με αποτέλεσμα να την προσπεράσει η τοπική αντίπαλος, Τότεναμ Χότσπερ.
ΠΟΔΟΣΦΑΙΡΙΚΟΣ ΣΥΛΛΟΓΟΣ ΑΡΣΕΝΑΛ
Μετά από ήττες, σίγουρα η ενέργεια κάμπτεται, η αυτοπεποίθηση πέφτει,
αμφισβητείς τον εαυτό σου και έχεις μια περίοδο 24-48 ωρών
όπου πρέπει να χωνέψεις αυτές τις ήττες.
Μετά, όμως, πρέπει να τις αφήσεις πίσω σου
και να παλέψεις να ξαναχτίσεις αυτοπεποίθηση, μομέντουμ και ενέργεια,
και να πετύχεις την κατάλληλη προετοιμασία για το επόμενο παιχνίδι.
Το άλλο πάει, τέλειωσε.
Λοιπόν.
Μετά το παιχνίδι, δεν ήθελα να σας μιλήσω.
Σίγουρα θα σας έλεγα πράγματα που θα μετάνιωνα.
Σήμερα, όμως, θα σας πω ότι ήμασταν για τα μπάζα.
Σας κοιτάζω κατάματα και σας λέω ότι ήμασταν για τα μπάζα.
Έτη φωτός από την απόδοση που πρέπει να πιάνουμε.
Κάποιοι είχαν λάθος προσέγγιση.
Δεν μιλάω για λάθη. Ούτε για θάρρος.
Σε αυτόν τον σύλλογο, μετά από δύο ήττες με Κρίσταλ Πάλας και Μπράιτον,
πρέπει να έχουμε πένθος. Όπως σας το λέω.
Ξέρετε γιατί δεν κερδίσατε;
Επειδή κάτι λείπει. Κάτι λείπει μέσα σας.
Όταν μπαίνετε στο γήπεδο, κάτι λείπει.
Πώς θα αλλάξει αυτό;
Θα αλλάξει με την προπόνηση.
Σε κάθε μπαλιά, κάθε ενέργεια, θα δίνετε τον καλύτερο εαυτό σας.
Έτσι θα το αλλάξουμε.
Γιατί, πιστέψτε με, εγώ δεν θα αλλάξω τίποτα.
Δεν θα αλλάξω τίποτα.
Μπορεί να αλλάξω παίκτες, από έναν-δυο μέχρι έντεκα.
Όχι, όμως, κάτι από όσα κάνουμε.
Διότι αυτά μας έχουν φέρει εδώ
κι αυτά θα μας ανεβάσουν στο επόμενο επίπεδο.
Ωστόσο, πρέπει να τα κάνουμε καλύτερα. Διότι έχετε τη δυνατότητα.
Ελπίζω να βγείτε από την αίθουσα έχοντας κατανοήσει ότι ζητάμε κάτι παραπάνω,
ότι πρέπει να έχουμε ριζικά καλύτερη απόδοση.
Δεν απαιτώ από κανέναν να ντριμπλάρει τρεις παίκτες
και να καρφώσει την μπάλα στο γάμα. Έτσι νομίζω.
Απλώς λέω να κάνουμε σωστά τα βασικά. Σύμφωνοι;
Θέλετε να πείτε εσείς κάτι;
Μήπως χρειάζεστε κάτι;
Αν θέλετε να βγούμε για ένα ποτό,
να πάμε να δούμε κανέναν αγώνα μαζί, οτιδήποτε, πείτε μου.
Δεν είναι πρόβλημα. Αλλά θέλω να σας δω χαρούμενους.
Στο πρώτο ημίχρονο, σας έβλεπα και αναρωτιόμουν "Τι σκατά κάνω εδώ;"
Ήθελα να φύγω. Δεν σας ένιωθα καθόλου.
Δεν ένιωθα την ομάδα.
Αυτά.
ΣΑΟΥΘΑΜΠΤΟΝ - ΑΡΣΕΝΑΛ ΣΤΑΔΙΟ "ΣΕΝΤ ΜΕΡΙΣ" - 16 ΑΠΡΙΛΙΟΥ 2022
Στο επόμενο παιχνίδι, εκτός έδρας με τη Σαουθάμπτον,
ο καρπός των ακαδημιών, Έντι Ενκέτια, κάνει ντεμπούτο ως βασικός στο πρωτάθλημα,
αλλά αδυνατεί να προσφέρει ουσιαστικά.
Ο Ενκέτια μπορούσε κάτι καλύτερο.
Ο νεαρός θα απογοητευτεί που δεν έχει καταφέρει
να μπει πιο πολύ στο παιχνίδι.
Η Άρσεναλ χάνει 1-0.
Ελγιουνούσι, Μπέντναρεκ...
Η νέα ήττα ρίχνει την ομάδα του Μίκελ στην έκτη θέση,
πίσω από τη Μάντσεστερ Γιουνάιτεντ.
Μετά τη διακοπή για τις Εθνικές,
έχει υποστεί τρεις ήττες σερί, σκοράροντας μόνο ένα γκολ.
Πάμε στον Σαμ, οπαδό της Άρσεναλ. Καλησπέρα.
Δεν πιστεύω ότι ο Έντι Ενκέτια είναι αρκετά καλός για την Άρσεναλ,
εφόσον η ομάδα θέλει να ανέβει επίπεδο.
Θα δυσαρεστούνταν οι φίλοι της Άρσεναλ αν έφευγε; Θέλουν να μείνει;
Θα καταλάβουν. Αν η Άρσεναλ θέλει όντως να αλλάξει επίπεδο,
πρέπει να ψάξει άλλη λύση. Εκτός αν τον θέλουν ως εφεδρεία,
οπότε πρέπει να φέρουν κάποιον για βασικό.
Ο κόσμος δεν συνειδητοποιεί ότι είναι δύσκολο να είσαι επιθετικός,
ειδικά στην Άρσεναλ. Έχεις ευθύνη μέσα στον αγώνα.
ΙΑΝ ΡΑΪΤ - ΘΡΥΛΟΣ ΤΗΣ ΑΡΣΕΝΑΛ
Αν σκέφτεσαι "Πρέπει να σκοράρω, δική μου δουλειά είναι",
ασκείς υπερβολική πίεση στον εαυτό σου.
Πόσο είναι ο Έντι τώρα, 23 ετών;
Κουβαλάει το βάρος να επαναφέρει την Άρσεναλ στο Τσάμπιονς Λιγκ
και να κερδίσει την Πρέμιερ Λιγκ. Μιλάμε για πολλή πίεση,
και γι' αυτό θα χρειαστεί βοήθεια.
Αγαπητοί ακροατές, γεια σας και πάλι.
ΠΟΝΤΚΑΣΤ - "ΤΟ ΟΜΟΡΦΟ ΠΑΙΧΝΙΔΙ" ΣΥΝΕΝΤΕΥΞΗ ΕΝΤΙ ΕΝΚΕΤΙΑ
Με χαρά σάς ανακοινώνω ότι έχουμε μαζί μας τον παίκτη της Άρσεναλ, Έντι Ενκέτια.
Καλώς σας βρίσκω.
Από την κερκίδα της Άρσεναλ, ακούς ένα βουητό.
"Θέλουμε νέο εννιάρι, ο Όμπα μάς τέλειωσε".
Πώς το βλέπεις αυτό; Σκέφτεσαι
"Μπορώ να δώσω λύσεις, αρκεί να έχω χρόνο συμμετοχής";
Αυτό με στενοχωρεί περισσότερο απ' όλα.
Δεν θυμάμαι ποτέ να έχω παίξει σε τρεις αγώνες σερί.
Πώς μπορείς να κρίνεις κάποιον; Δώσ' του μια ευκαιρία.
Αν παίξω βασικός σε τρία-τέσσερα ματς και δεν σκοράρω, φταίω εγώ.
Αν αρχίσω ένα ματς, δεν είμαι κακός, όμως δεν σκοράρουμε
και με βγάλουν στο 59', τι μπορώ να κάνω;
Ή μπαίνω αλλαγή οκτώ-εννιά λεπτά για να σώσω την κατάσταση.
Είναι δύσκολο, αδερφέ.
Θες μια ευκαιρία να παίξεις πέντε-έξι παιχνίδια σερί.
Αλλά δεν φαίνεται ότι θα την έχεις, κι αυτό είναι το δυσκολότερο πράγμα.
Ο Ενκέτια δήλωσε σήμερα απογοητευμένος που δεν παίρνει ευκαιρίες.
Δικαιούται να είναι δυσαρεστημένος. Αυτό θέλουμε από παίκτες
με μικρή συμμετοχή, ειδικά τον Έντι,
διότι, αν υπάρχει ένας παίκτης που αξίζει πιο πολλές ευκαιρίες,
σίγουρα αυτός είναι ο Έντι.
Μπορεί η Άρσεναλ να προκριθεί στο Τσάμπιονς Λιγκ
χωρίς σταθερό σκοράρισμα;
Ο επιθετικός πρέπει να σκοράρει, οι μέσοι να φτιάξουν ευκαιρίες
και να κρατήσουμε το μηδέν πίσω. Είναι ένας συνδυασμός.
Το θέμα δεν είναι να κάνει ένας παίκτης τη δουλειά του.
Σχετικά με τον Έντι, έχω πει πολλές φορές πόσο τον εκτιμώ.
Στον σύλλογο, έχουμε μεγάλα σχέδια γι' αυτόν στο μέλλον.
Σ' αυτό το σημείο βρισκόμαστε σήμερα και πρέπει να το αποδεχτούμε.
Όταν δεν επιλέγεσαι να παίξεις, το παίρνεις προσωπικά.
Όταν ήμουν παίκτης, με ενοχλούσε. Ήμουν...
Γύριζα σπίτι τελείως μουτρωμένος.
Βρισκόμαστε εδώ επειδή θέλουμε να παίζουμε.
Η καλύτερη στιγμή της εβδομάδας είναι το Σαββατοκύριακο,
όταν μπαίνεις στο γήπεδο, σφυρίζει ο διαιτητής κι αρχίζει ο αγώνας.
Γι' αυτά έχεις γίνει ποδοσφαιριστής.
Ωραία μπαλιά, Μο.
Κάποιοι νεαροί παίκτες δυσαρεστούνται όταν δεν παίζουν.
Είναι στενοχωρημένος, αλλά εγώ του λέω
"Εστίασε στη δουλειά σου και σίγουρα θα έχεις την ευκαιρία σου".
Είσαι νέος, είσαι αφελής,
θες να κάνεις πιο πολλά απ' όσα ίσως μπορείς.
ΓΚΡΑΝΙΤ ΤΖΑΚΑ - ΜΕΣΟΣ
Με τον καιρό, με την εμπειρία, με τους αγώνες,
αρχίζεις να μαθαίνεις.
Κανείς δεν θέλει να μένει απ' έξω, να παρακολουθεί χωρίς να βοηθάει.
Αλλά είναι μέρος του ποδοσφαίρου.
Πρέπει να είσαι πολύ δυνατός πνευματικά.
Έντι.
Ο Έντι είναι ένας παίκτης που θέλει να γίνει ο καλύτερος,
να γίνει το εννιάρι του συλλόγου.
Όταν δεν παίζει, σου δείχνει, με τις επιδόσεις του στην προπόνηση,
με την ένταση που βγάζει, ότι πολλές φορές έχεις άδικο.
Έτοιμος;
Θα προσπαθήσω να σου πάρω την μπάλα.
Ένα, δύο, τρία, τώρα εδώ, διαγώνια.
Μπράβο, Έντι, τέλεια.
Επόμενος αντίπαλος της Άρσεναλ είναι η Τσέλσι,
η ομάδα που δέχτηκε τον Έντι όταν ήταν εννιά ετών,
αλλά τον αποδέσμευσε από τις ακαδημίες της λίγα χρόνια μετά.
Στα δεκατρία μου, ήταν δύσκολο. Αιφνιδιάστηκα.
Αλλά εκείνη η εμπειρία μού έδωσε νέο κίνητρο για να πετύχω.
Αντιμετώπισα μια αντιξοότητα σε πολύ νεαρή ηλικία,
κι αυτό με έσπρωξε να γίνω πολύ πιο δυνατός.
Έτοιμος; Ένα, δύο, τρία, εδώ.
Μπράβο.
Κάθε φορά. Τέλεια.
Αφού εντυπωσίασε στην προπόνηση,
ο Έντι έχει την ευκαιρία να παίξει βασικός σε διαδοχικά ματς
για πρώτη φορά στη φετινή σεζόν.
Ο βοηθός προπονητής Άλμπερτ Στάιφενμπερχ τού αναλύει τις πρόσφατες εμφανίσεις του,
προετοιμάζοντάς τον για το επόμενο ματς.
Λοιπόν, τι λέγαμε σχετικά με τα στοιχεία
που θα έβαζες στο παιχνίδι σου κόντρα στη Σαουθάμπτον;
Προσπάθησα να είμαι σε εγρήγορση, να μην κατεβάζω διακόπτες.
Ναι. Βέβαια, έπαιζα πρώτη φορά βασικός. Σίγουρα θα πάω καλύτερα.
Ναι. Ισχύει.
Πρώτη σου φορά βασικός στην Πρέμιερ Λιγκ, άρα έχεις πολλά ακόμα να βελτιώσεις.
Δεν είναι εύκολο, το καταλαβαίνω.
Επίσης, έχει σημασία τι έκανες μέχρι τώρα.
Δεν έπαιζες πολύ, ενώ τώρα πρέπει να ανταποκριθείς στο υψηλότερο επίπεδο.
Αλλά έχεις τα προσόντα.
Πάντως, αν είσαι μέσα στη μεγάλη περιοχή, δεν μπορείς να στέκεσαι έτσι.
Αν είσαι στη μεγάλη περιοχή και κάποιος ετοιμάζεται να σεντράρει,
θέλω εγρήγορση, να είσαι έτοιμος να φύγεις, να πεταχτείς προς την μπάλα.
Πρέπει να είσαι σε διαρκή κίνηση.
-Ναι. -Ναι;
Μην επικεντρώνεσαι τόσο στο σκοράρισμα.
Θα έρθει. Την κατάλληλη στιγμή, θα αρπάξεις την ευκαιρία.
Είναι στη φύση σου. Μη σε αγχώνει αυτό.
Εστίασε στη διαδικασία. Εφόσον συνεχίσεις να το κάνεις,
έχω απόλυτη εμπιστοσύνη ότι θα έρθουν και τα γκολ. Δεν τίθεται θέμα.
-Ευχαριστώ. -Μείνε σε φόρμα.
Εντάξει.
Καλό βράδυ.
Ο Σάκα, επίσης καρπός των ακαδημιών, είναι ο πρώτος σκόρερ της ομάδας φέτος.
Ευχαριστώ.
Το καλοκαίρι υπήρξε ανησυχία για τον Σάκα, που δέχτηκε ρατσιστική κακοποίηση
αφού αστόχησε σε πέναλτι στο Ευρωπαϊκό Πρωτάθλημα.
Μετά το Euro, ένα παιδί μού έστειλε ένα γράμμα με το χαρτζιλίκι του
και μου έλεγε πόσο στενοχωρήθηκε για μένα.
Έγραφε ότι θα ήθελε πολύ να πάμε μαζί στο πάρκο, να παίξουμε ποδόσφαιρο
και να φάμε παγωτό.
Ποτέ δεν περίμενα
ένα παιδί να μου δίνει το χαρτζιλίκι του. Θα σήμαινε πολλά γι' αυτό.
Όταν είσαι παιδί, αυτά τα χρήματα σημαίνουν τα πάντα.
Σκέφτηκα ότι θα ήταν καλή ιδέα να πάω στο "Έμιρεϊτς" να του κάνω έκπληξη.
Θες παγωτό, Τέντι;
Σοκολάτα ή φράουλα;
-Φράουλα. -Φράουλα;
Πώς κι έγραψες εκείνο το γράμμα;
Κάποιοι άνθρωποι φέρονταν ρατσιστικά στον Σάκα, τον απειλούσαν.
Μήπως μας βρίσκεται καμιά μπάλα;
Δεν μπορεί! Ο Τέντι θέλει να μου δείξει τις ικανότητές του.
Ειλικρινά, Τέντι, σ' ευχαριστώ πολύ για το γράμμα σου.
Είχα στενοχωρηθεί, και μου έδωσε χαρά.
Κάποτε, θα 'σαι μαζί μου σ' αυτό το γήπεδο, ε;
Ναι.
Ωραίο δεν είναι;
Ναι, πολύ.
Ωραίο πέναλτι, Τέντι.
Έχουμε έναν μικρό Μπεν Γουάιτ.
Ναι, Τέντι.
Λες να μπούμε φέτος στην τετράδα;
Μάλλον.
-Ναι; -Ναι.
-Πιστεύεις σ' εμάς; -Ναι.
Καλό αυτό.
Πιστεύαμε όλοι ότι πραγματική ευκαιρία για την τέταρτη θέση θα είχαμε του χρόνου.
Τελικά, προέκυψε φέτος, και φαίνεται ότι δεν ήμασταν έτοιμοι.
Δεν κάνεις τρεις ήττες σερί στην Πρέμιερ Λιγκ,
από Πάλας, Μπράιτον και Σαουθάμπτον, Απρίλη μήνα, σκοράροντας ένα γκολ.
Αν, βέβαια, θες να σε βλέπουν σοβαρά ως μια ανερχόμενη δύναμη.
ΤΣΕΛΣΙ - ΑΡΣΕΝΑΛ "ΣΤΑΜΦΟΡΝΤ ΜΠΡΙΤΖ" - 20 ΑΠΡΙΛΙΟΥ 2022
Η Άρσεναλ θέλει απεγνωσμένα τη νίκη, και ο Μίκελ παίρνει ένα μεγάλο ρίσκο.
Εκτός του Έντι Ενκέτια, που διατηρεί τη θέση του,
ο Ρομπ Χόλντινγκ ξεκινάει για μόλις τρίτη φορά στο πρωτάθλημα σε σχεδόν οκτώ μήνες,
και ο Μοχάμεντ Ελνένι κάνει μόλις τη δεύτερη φετινή εμφάνισή του ως βασικός.
Αποψινή αντίπαλος, η επίσης Λονδρέζα Τσέλσι,
κάτοχος του Τσάμπιονς Λιγκ
και του Παγκοσμίου Συλλόγων.
Το ρόστερ μας είναι πολύ ρηχό.
Με την πώληση του Ομπάμεγιανγκ και τη μη αντικατάστασή του, ζοριζόμαστε.
Αν εμπιστεύομαι τον Έντι Ενκέτια μπροστά, απέναντι σε τρία σέντερ μπακ;
Αυτόν έχουμε. Αλλά μπορεί να μας αποδείξει ότι κάνουμε λάθος, γιατί όχι;
Θέλω να νιώσετε κάτι.
Μετά το ματς με τη Σαουθάμπτον, σας κοίταξα στα μάτια.
Ξέρω πότε υποφέρετε και περνάτε μια δύσκολη στιγμή.
Συμπάσχω μαζί σας.
Θέλω, λοιπόν, να νιώσετε εκείνη τη στιγμή της απογοήτευσης,
όταν σκέφτεστε ότι προδώσατε την ομάδα
ή δεν βρήκατε τρόπο να τη βοηθήσετε. Θυμηθείτε πώς νιώσατε.
Μετά, θέλω να φανταστείτε, δύο ώρες από τώρα,
πώς θα νιώθετε αν έχουμε πάρει το παιχνίδι.
Για να έχουμε αυτό το συναίσθημα, υπάρχει μια προϋπόθεση.
Πρέπει να βγείτε στο γήπεδο και να δώσετε τον καλύτερό σας εαυτό.
Να παλέψετε το ματς μέχρι τέλους.
Μετά, μπορείτε να πάτε να κάνετε εμετό, γιατί θα είστε διαλυμένοι.
Πρέπει να αντέξετε.
Θέλω να βγείτε έξω και να πολεμήσετε.
Αν εσύ, Νούνο, κάνεις ένα λάθος ή εσύ κάνεις λάθος,
όλος ο πάγκος θα είναι στο πλευρό σας. Πάμε!
Αυτό δείχνει να είναι το πιο κρίσιμο παιχνίδι της Άρσεναλ
στο "Στάμφορντ Μπριτζ" εδώ και χρόνια.
Μπροστινή μπαλιά από τον Μέισον Μάουντ... Αλόνσο!
Η Άρσεναλ κερδίζει την μπάλα.
Μακριά από τον Ταβάρες, κυνηγάει ο Ενκέτια.
Ο Κρίστενσεν είναι πιο κοντά στην μπάλα.
Κακό γύρισμα.
Ο Ενκέτια κλέβει.
Κι ο Έντι Ενκέτια
ΤΣΕΛΣΙ - ΑΡΣΕΝΑΛ 0-1 ΕΝΚΕΤΙΑ 13'
ανοίγει το σκορ για την Άρσεναλ στο Στάμφορντ Μπριτζ.
Πρώτο του γκολ στην Πρέμιερ Λιγκ εδώ και πάνω από 12 μήνες.
Και μάλιστα, σε ιδανικό τόπο και χρόνο.
Ο Ενκέτια προσφέρει στην Άρσεναλ μια ονειρική αρχή,
αλλά η Τσέλσι απαντάει αμέσως.
Βέρνερ.
Η μπάλα κοντράρει και ξεγελάει τον Ράμσντεϊλ.
ΤΣΕΛΣΙ - ΑΡΣΕΝΑΛ 1-1 ΒΕΡΝΕΡ 17'
Η Τσέλσι ισοφαρίζει.
Η Άρσεναλ πιέζει και πάλι, η Τσέλσι οπισθοχωρεί.
Σάκα, Έντεγκααρντ...
Εμίλ Σμιθ Ρόου!
Καταπληκτικό!
ΤΣΕΛΣΙ - ΑΡΣΕΝΑΛ 1-2 ΣΜΙΘ ΡΟΟΥ 27'
Η Άρσεναλ απαντά με τον Εμίλ Σμιθ Ρόου και ξαναπαίρνει το προβάδισμα.
Και πάλι, όμως, δεν το κρατάει πάνω από πέντε λεπτά.
ΤΣΕΛΣΙ - ΑΡΣΕΝΑΛ 2-2 ΑΘΠΙΛΙΚΟΥΕΤΑ 32'
Ημίχρονο. Και τι δεν είδαμε στα πρώτα 45'.
Ένα παιχνίδι εξαιρετικά αμφίρροπο μα και εξαιρετικά απολαυστικό!
Τσέλσι - Άρσεναλ 2-2.
Μπράβο.
Συνεχίστε έτσι.
Λοιπόν, αυτό που συνέβη στο πρώτο ημίχρονο είναι ότι η επιθυμία σας,
ο ρυθμός σας, το πάθος σας, η προσήλωσή σας βρίσκονται εδώ πάνω.
Πρέπει να πάμε από εδώ, όταν δεν έχουμε την μπάλα,
εδώ, όταν την έχουμε.
Παίζουμε στον ίδιο ρυθμό μ' αυτούς, κι αυτό δεν μας συμφέρει.
Θέλω την ίδια προσήλωση, αποφασιστικότητα, επικοινωνία και συμμετοχή,
αλλά, όταν έχουμε κατοχή, πιο πολλή υπομονή.
Αυτά, παίδες.
Ξεκινάμε πάλι! Μία από τα ίδια, παρακαλώ.
Ταβάρες, βγάζει στον Ενκέτια, παρεμβαίνει ο Σίλβα, ο Ενκέτια είναι εκεί!
Δεύτερο αποψινό του γκολ.
ΤΣΕΛΣΙ - ΑΡΣΕΝΑΛ 2-3 ΕΝΚΕΤΙΑ 57'
Η Άρσεναλ και πάλι μπροστά στο σκορ.
Ο Σέντρικ σεντράρει και ο Σάκα πέφτει κάτω.
Υπήρξε κράτημα;
Πέναλτι!
Ο Μπουκάγιο Σάκα, που τόσα υπέμεινε μετά από εκείνο το άστοχο πέναλτι
στο Γουέμπλεϊ το καλοκαίρι,
μπορεί να σφραγίσει τη νίκη της Άρσεναλ.
Ο Μπουκάγιο Σάκα τελειώνει το ματς!
ΤΣΕΛΣΙ - ΑΡΣΕΝΑΛ 2-4 ΣΑΚΑ 90+2'
Φανταστική βραδιά για την Άρσεναλ. Δεν θα ξεχαστεί εύκολα.
Το όνειρο του Τσάμπιονς Λιγκ παραμένει ολοζώντανο για την Άρσεναλ.
Νεανική, γενναία και απόψε εξαιρετική.
Ακριβώς όπως θα την ήθελε ο Αρτέτα.
Αυτό είναι!
Μπράβο σε όλους!
Ναι, ρε μάγκες! Έτσι, ρε!
Παιδιά, σηκωθείτε, παρακαλώ. Μαζευτείτε.
Ορίστε, Μπι.
Σας λέω, ξανά και ξανά, πώς νιώθω για σας, παίδες.
Ειδικά όταν χάνετε, γιατί σας ξέρω.
Στους καλούς ανθρώπους συμβαίνουν καλά πράγματα.
Ενκέτια, μετά απ' όσα έκανες φέτος,
μετά από όσα τράβηξες με τις αποφάσεις μου,
δες τι έγινε.
Αυτές τις στιγμές, είχαμε την ευκαιρία, και δες τι συνέβη.
Ελνένι, Ρομπ, όλοι σας. Χαίρομαι που είμαι προπονητής σας,
που γνωρίζω ανθρώπους σαν εσάς και βλέπω πώς νοιάζεστε ο ένας για τον άλλο,
πώς νοιάζεστε για την ομάδα.
Ένα γνώρισμα του σωστού επαγγελματία είναι να νοιάζεται για την ομάδα του.
Όταν συμβαίνει αυτό, επαναλαμβάνω, συμβαίνουν καλά πράγματα.
Χαρείτε τη στιγμή, αλλά σειρά έχει η Μάντσεστερ Γιουνάιτεντ.
Τα πήγαμε περίφημα, φέραμε το παιχνίδι στα μέτρα μας και το καθαρίσαμε.
Αξίζει να το χαρούμε, να πανηγυρίσουμε τη νίκη μαζί.
Αλλά και με τη Μάντσεστερ Γιουνάιτεντ θέλουμε νίκη.
Έχουμε τον Σούπερ Μικ Αρτέτα
Ερχόμαστε στο "Στάμφορντ Μπριτζ" με τρεις ήττες σερί.
Ήρθαμε, είδαμε και νικήσαμε.
Όταν ο Έντι αξιοποίησε την πρώτη ευκαιρία που είχε,
νομίζω πως τότε σχολίασα
"Κάτσε καλά, ο Έντι μεταμορφώθηκε σε Ίαν Ράιτ".
Χαίρομαι για τον Έντι. Είναι δύσκολο να μπεις σε μια ομάδα
που δεν παίζει καλά. Είσαι ο επιθετικός,
δεν φτιάχνεις ευκαιρίες, κι ο κόσμος μουρμουρίζει
"Ο τύπος είναι λίγος". Νομίζω ότι αρχίζει να δείχνει ποιος είναι.
Διαθέτει ενέργεια, είναι δραστήριος,
έχει προοπτικές.
Χαίρομαι πολύ, επειδή είχε πολύ περισσότερη υπομονή απ' όση θα είχα εγώ.
Τι παιχνίδι έκανε ο Έντι.
Φοβερό παιχνίδι.
Πόσο επίμονος ήταν, πόσο πεινασμένος.
Μας έλειψε πολύ ένας επιθετικός που παλεύει σαν σκυλί.
Δείτε τι κατάφερε, πέταξε δυο γκολάκια.
ΣΜΙΘ ΡΟΟΥ
Αυτό το τελείωμα του Σμιθ Ρόου με την Τσέλσι, κάτσε καλά.
Πώς βρήκε δίχτυα με τόσο σιγανό πλασεδάκι;
Ξέρετε πόσο άψογη τεχνική πρέπει να έχεις;
-Κανένα περιθώριο στον Μεντί. -Κανένα.
Θυμάμαι που σκόραρα πέρυσι εναντίον τους, χωρίς κόσμο στο γήπεδο.
Δεν ήταν ό,τι καλύτερο.
Αυτήν τη φορά, όμως, ήταν ωραίο, φίλε. Ασύγκριτο συναίσθημα.
Και για τον Μπουκάγιο, προφανώς, που έβαλε πέναλτι.
Καλό και για την αυτοπεποίθησή του. Δεν έδειξε κανέναν φόβο.
Πολύ γερή ψυχολογία.
Είμαστε καλοί φίλοι. Μεγαλώσαμε παρέα στις ακαδημίες.
Πάντα το κουβεντιάζουμε, πώς κάναμε τόση διαδρομή
και είχαμε την ευκαιρία να παίξουμε στην πρώτη ομάδα,
κάτι που ήταν όνειρο και των δυο μας.
Θέλουμε να παίζουμε καλά, και το βασικό είναι όλοι να χαίρονται για την ομάδα,
οι οπαδοί και γενικώς.
Προσπαθούμε να μη νιώθουμε φόβο μπαίνοντας στο γήπεδο.
Είναι ακόμα καλύτερο όταν παίζουμε εντός, και ο κόσμος φωνάζει τα ονόματά μας.
Απίθανο, δικέ μου.
ΕΚΠΛΗΡΩΣΑ ΤΗΝ ΥΠΟΣΧΕΣΗ ΜΟΥ;
Θα το πάρεις σπίτι αυτό;
Έτσι πρέπει, είπαν. Πώς θα το χωρέσω στη χειραποσκευή;
Για Σκωτία; Αυτό λογικά θα πετάξει με καμιά εταιρεία χαμηλού κόστους.
Η νίκη επί της Τσέλσι έχει δώσει νέα πνοή στο κυνήγι της Άρσεναλ
για μια θέση στο Τσάμπιονς Λιγκ.
Η περυσινή σεζόν ήταν δύσκολη εκτός Γιουρόπα Λιγκ και Τσάμπιονς Λιγκ.
Το σημαντικότερο είναι να συνεχίσουμε τη δουλειά, να είμαστε ενωμένοι,
και στο τέλος θα δούμε πού βρισκόμαστε στη βαθμολογία.
Καλημέρα σας.
Το πένθος τελείωσε. Έτσι;
Μπορείτε να ζήσετε τη ζωή σας.
Τα έδωσα όλα στο παιχνίδι με την Τσέλσι.
Χαίρομαι πολύ να παίζω κόντρα σε μεγάλες ομάδες.
Εστιάζεις στο παιχνίδι σου και στο πώς θα πάρεις τη νίκη.
Αυτό μόνο.
Αυτήν την περίοδο, ο Μο τηρεί το Ραμαζάνι, κι έτσι νηστεύει στη διάρκεια της ημέρας.
-Μάθε μου το. "Ράμανταν... Μούμπαρακ"; -Μουμπάρακ.
-Μουμπάρακ. Εντάξει. -Ναι.
Η διατροφολόγος Λόρα φροντίζει για την καλή σωματική κατάσταση του Μο.
Μείνε ακίνητος. Έξι λεπτά.
Η σάρωση DEX είναι σπινθηρογράφημα
που χρησιμοποιείται για τον έλεγχο της σωματικής σύνθεσης του παίκτη,
ώστε να αποφεύγεται η μεγάλη απώλεια μυών.
Τι ώρα ξύπνησες το πρωί;
Κάπου 4:45 π.μ.
Καλά.
Και τι έχεις φάει μέχρι στιγμής;
Τρώω πριν κοιμηθώ.
Έφαγα γύρω στις 11:00 μ.μ.
Άρα δεν έχεις φάει πρωινό;
-Όχι. -Εντάξει.
Επόμενη αντίπαλος, η συνδιεκδικήτρια της τετράδας, Μάντσεστερ Γιουνάιτεντ.
Εντάξει. Ας ρίξουμε μια ματιά.
Η καθαρή μυϊκή μάζα αυξήθηκε λίγο. Το λίπος ελαφρώς πεσμένο.
Όλα καλά.
Είναι τεράστιο ματς.
Με τον Τόμας Πάρτεϊ τραυματία,
ο Μο Ελνένι θα κληθεί και πάλι να καλύψει το κενό.
Πιστεύω ότι θα πετύχουμε τον στόχο μας.
Πιστέψτε με. Αν δείτε πώς προπονούμαστε, πώς μας προετοιμάζει ο Μίκελ,
αν δείτε πόσο πεινασμένοι είναι οι παίκτες και πόσο πασχίζουν για τη θέση τους...
Ποτέ δεν έχω δει κάποιον να δίνει τα πάντα, να δουλεύει σκληρά,
και να μην ανταμείβεται. Ποτέ.
ΑΡΣΕΝΑΛ - ΜΑΝΤΣΕΣΤΕΡ ΓΙΟΥΝΑΪΤΕΝΤ ΣΤΑΔΙΟ "ΕΜΙΡΕΪΤΣ" - 23 ΑΠΡΙΛΙΟΥ 2022
Η Μάντσεστερ Γιουνάιτεντ πάντα παίζει καλά εναντίον μας. Πάντα.
Το θέμα είναι να γίνει η δουλειά. Το πώς, δεν έχει σημασία.
Σε αυτήν τη φάση της σεζόν,
το τρίποντο είναι απαραίτητο. Με ήττα, η Μάντσεστερ Γιουνάιτεντ
βγαίνει νοκ άουτ, μένει σίγουρα εκτός νυμφώνος.
Αν η Άρσεναλ νικήσει τη Γιουνάιτεντ,
η πρώτη τετράδα γίνεται ουσιαστικά ανέφικτη για την παλιά αντίπαλό της.
Στον δρόμο της ορθώνεται το εμπόδιο του μεγαλύτερου σκόρερ της ιστορίας,
Κριστιάνο Ρονάλντο.
Ελάτε, παιδιά. Πάμε.
Πάμε. Όλοι δυνατά από την αρχή.
Λοιπόν, σηκωθείτε, Πάμε.
Έτοιμοι.
Μαζευτείτε.
Τις προάλλες, σας ζήτησα ένα πράγμα.
Να νιώσετε κάτι πριν από το ματς. Πήγατε εκεί,
παίξατε στο Στάμφορντ Μπριτζ και νικήσατε.
Θέλω να είστε ατρόμητοι. Να βγείτε έξω,
να νικήσετε, να επιβάλετε το παιχνίδι σας μπροστά στον κόσμο μας. Εντάξει;
Χαρείτε το, ρε σεις!
Πάμε!
Κάποτε, οι δύο ομάδες πάλευαν σκληρά για το πρωτάθλημα.
Σήμερα, μάχονται για μια θέση στην τετράδα και το δικαίωμα
επιστροφής στο κορυφαίο ευρωπαϊκό επίπεδο.
Φάουλ στον Σάκα.
Ρονάλντο.
Η Άρσεναλ είναι πιο γρήγορη, πιο πεινασμένη.
Σάκα.
Υπέροχο σουτ! Μεγάλη απόκρουση! Ταβάρες στο ριμπάουντ και γκολ!
ΑΡΣΕΝΑΛ - ΜΑΝΤΣΕΣΤΕΡ ΓΙΟΥΝΑΪΤΕΝΤ 1-0 ΤΑΒΑΡΕΣ 3'
Η Μάντσεστερ Γιουνάιτεντ δέχεται γκολ στο τρίτο λεπτό εδώ στο "Έμιρεϊτς".
Ο Ταβάρες ακολούθησε τη φάση. Πρώτο του γκολ με την Άρσεναλ.
Ο Τζάκα στον Ελνένι, αυτός την προωθεί στον Έντεγκααρντ,
η Άρσεναλ δείχνει απειλητική.
Ξανά στον Ελνένι, τώρα ο Ενκέτια μέσα στην περιοχή.
Τον σταματάει ο Νταβίντ ντε Χέα. Τεράστια ευκαιρία.
Ο Ελνένι και ο Τζάκα παίρνουν πολύ εύκολα την μπάλα και φτιάχνουν παιχνίδι.
Η Άρσεναλ δείχνει να έχει μυρίσει αίμα.
Σάκα, ξεχύνεται μπροστά για την Άρσεναλ.
Ο Έντεγκααρντ ψάχνει τον Σάκα, πέφτει κάτω αυτός!
Είναι πέναλτι.
ΑΡΣΕΝΑΛ - ΜΑΝΤΣΕΣΤΕΡ ΓΙΟΥΝΑΪΤΕΝΤ 2-0 ΣΑΚΑ 32'
Στέλνει την μπάλα με δύναμη στη γωνία, και η Άρσεναλ έχει προβάδισμα δύο γκολ.
Ο Μάτιτς με φάλτσο μέσα στην περιοχή, πετάγεται ο Ρονάλντο στο δεύτερο δοκάρι.
ΑΡΣΕΝΑΛ - ΜΑΝΤΣΕΣΤΕΡ ΓΙΟΥΝΑΪΤΕΝΤ 2-1 ΡΟΝΑΛΝΤΟ 34'
Λήξη πρώτου ημιχρόνου.
Η Άρσεναλ πρέπει να προσέξει.
Επέτρεψε στον αντίπαλο να μειώσει από 2-0 σε 2-1
και να κάνει κι άλλες φάσεις.
ΣΤΑΔΙΟ "ΕΜΙΡΕΪΤΣ"
Το δεύτερο ημίχρονο αρχίζει με την ίδια φρενήρη ένταση,
κι η Μάντσεστερ Γιουνάιτεντ
έχει την ιδανική ευκαιρία για την ισοφάριση.
Βρήκε η μπάλα σε χέρι; Ναι, είναι πέναλτι.
Η μπάλα στο κάθετο δοκάρι.
Κερδίζει ο Ελνένι, παράλληλα στον Τζάκα που σουτάρει!
Τι βολίδα από τον Τζάκα!
Από τουλάχιστον 20 μέτρα!
ΑΡΣΕΝΑΛ - ΜΑΝΤΣΕΣΤΕΡ ΓΙΟΥΝΑΪΤΕΝΤ 3-1 ΤΖΑΚΑ 70'
Και να το σφύριγμα της λήξης. Τρεις πόντοι στο σακούλι για την Άρσεναλ.
Μπράβο, παιδιά.
Ναι, ρε μάγκες!
Συγχαρητήρια.
Είμαι πανευτυχής. Μας κάνατε όλους περήφανους.
Η ενέργειά σας, η πίστη σας, η ανθεκτικότητά σας στα δύσκολα,
όλα ήταν ασύλληπτα.
Κάποια στιγμή, θα πάθω καμιά ανακοπή απ' τη συγκίνηση.
Είμαι περήφανος που σας προπονώ, που είμαι μαζί σας, όπως σας λέω πάντα.
Ελνένι, όταν κάποιος στερεύει από ενέργεια, τη συμπληρώνεις εσύ.
Γι' αυτό λέω ότι σας χρειαζόμαστε όλους.
Απόψε, κοιτάξτε να το διασκεδάσετε, αν θέλετε,
γιατί μετά ακολουθεί η Γουέστ Χαμ.
Είμαστε μέσα στη μάχη και θα κυνηγήσουμε τις πιθανότητές μας.
Θα σας χρειαστούμε όλους, όλους ανεξαιρέτως,
για να σπρώξετε, να βοηθήσετε, να τραβήξετε το καράβι. Αυτά. Πάμε.
Μπράβο.
Προβλέπετε ότι η σεζόν θα παιχτεί σε μια μονομαχία,
ότι το Ντέρμπι του βόρειου Λονδίνου θα κρίνει την τέταρτη θέση;
Φυσικά. Το ματς των δύο διεκδικητών θα παίξει μεγάλο ρόλο.
Αδημονείτε γι' αυτό;
Γι' αυτό βρισκόμαστε εδώ. Για να παίζουμε μεγάλα ματς,
όπου κρίνονται πολλά. Αυτή είναι η ομορφιά του παιχνιδιού.
ΣΤΟ ΕΠΟΜΕΝΟ
Φλεγόμαστε από την επιθυμία να βγούμε στο Τσάμπιονς Λιγκ.
Έχουμε τέσσερις αγώνες! Τέσσερις μείνανε!
Εμείς, όχι! Βρήκαμε τρόπο και νικήσαμε.
Όλα θα κριθούν κόντρα στην Τότεναμ.
Δεν θυμάμαι κρισιμότερο λονδρέζικο ντέρμπι.
Οι ομάδες παίζουν το μέλλον τους.
Κόκκινη κάρτα! Η Άρσεναλ μένει με δέκα παίκτες.
Τους τελευταίους μήνες έγιναν πολλά,
για να βρεθούμε σ' αυτήν τη θέση. Πάμε να τα δώσουμε όλα.
Όταν θες να πετύχεις κάτι, πρέπει να υπομείνεις πολλά.
Αυτήν τη στιγμή, μας πατάνε κάτω. Πρέπει να το πάρουμε αλλιώς.
Παίδες, πρέπει να το γυρίσουμε!
ΕΥΧΑΡΙΣΤΟΥΜΕ ΤΟΥΣ ΠΑΙΚΤΕΣ, ΤΟΥΣ ΠΡΟΠΟΝΗΤΕΣ ΚΑΙ ΤΟ ΠΡΟΣΩΠΙΚΟ ΤΗΣ ΑΡΣΕΝΑΛ
Υποτιτλισμός: Ειρήνη Παπαδάκη
Επιμέλεια Σταυρούλα Σοκόλ